Kommissorium

**Netværksgruppe, knæ- og hofte-alloplastik   
FSOS - Fagligt Selskab for Ortopædkirurgisk Sygepleje**

Gruppen henvender sig til ortopædkirurgiske sygeplejersker, med speciel interesse for patienter med knæ- og hofte-alloplastik, og har landsdækkende repræsentation. Gruppen arbejder selvstændigt under FSOS og refererer til bestyrelsen.

Grupperne har tidligere kørt separat, men de seneste år har grupperne jævnligt holdt netværksmøde sammen, da flere medlemmer sidder i begge grupper. Ved møde den 6.11.2017 er det besluttet, at grupperne samles til *én* og kommissoriet revideres.

Formål

* At højne kvaliteten af sygepleje til patienter med knæ- og hofte-alloplastik ved at udvikle, udveksle og søge viden, informationer, erfaringer og ideer
* At være et forum for erfaringsudveksling og gensidig sparring
* At medvirke til vidensdeling på landsplan
* At synliggøre indsatsområder indenfor sygeplejen til patienter med knæ- og hofte-alloplastik
* At fremme det tværfaglige samarbejde omkring patienter med knæ- og hofte-alloplastik

Kriterier for afholdelse af netværksmøder og medlemmer

* At gruppens antal er større end 5 personer, som repræsenterer mindst 3 forskellige sygehuse. Gruppen er åben for tilgang uden øvre grænse
* Max. to sygeplejersker fra hvert sygehus kan deltage
* At gruppens medlemmer er medlemmer af FSOS og DSR
* På netværksmøde aftales kommende sygehus/ medlemmer, som afholder og planlægger kommende netværksmøde

Værtsstedet er ansvarlig for at:

* Indkalde til møde, booke mødelokale og sørge for forplejning
* Lave opslag på Facebook og Instagram omkring mødet – eller uddelegere opgaven til gruppens kontaktperson fra FSOS
* Sende dagsorden og medlemsliste ud til medlemmer af gruppen
* Skrive referat og opdatere medlemsliste efter mødet.
* Referat og medlemsliste sendes til godkendelse hos gruppen senest 14. dage efter mødet og godkendt referat sendes til gruppens kontaktperson fra FSOS senest 1 måned efter afholdt møde
* FSOS-kontaktperson er ansvarlig for at det godkendte referat lægges på hjemmesiden. De sidste 2 referater (uden bilag) gemmes på hjemmesiden. Grundet GBDR kan medlemslisten ikke gemmes på hjemmesiden.

Aktiviteter

* Afholdelse af heldagsmøder kl. 10-15.30 to gange årligt (1. mandag i april og 1. mandag i november)
* Møderne holdes på skift på de forskellige hospitaler
* Dagsorden udsendes 14 dage inden mødet
* Mødet aflyses ved mindre end 5 personer eller mindre end 3 forskellige sygehuse repræsenteret.
* På mødet planlægges næste mødes indhold, og ny værtssted udpeges
* Arrangør planlægger det endelige indhold af mødet
* Mellem møderne holdes kontakten via mails, bl.a. i forhold til at orientere om relevant viden, kurser, kongresser og symposier nationalt og internationalt
* Kendskabet til netværket udbredes og der tilstræbes at få landsdækkende repræsentation
* Samarbejde med relevante faglige selskaber
* Kommissorium revideres minimum hver 2. år

Økonomi

Tjenestefrihed og transport til møder betales af afdelingsledelserne

Det forventes, at sygehusene på skift stiller lokaler til rådighed, samt sørger for forplejning til møderne

Samarbejde med bestyrelsen i FSOS

Kontaktperson fra bestyrelsen tilstræber at deltage i netværksmøderne.

Revideret 06.11.23 Gitte Zytphen-Adeler